CELEX: 31992R2847
Language: el
Date: 1992-09-29 00:00:00
Title: Κανονισμός (ΕΟΚ) αριθ. 2847/92 της Επιτροπής της 29ης Σεπτεμβρίου 1992 για τον καθορισμό της χρηματικής αντιστάθμισης των πορτοκαλιών και των μανταρινιών που μειώθηκε κατά συνέπεια της νομισματικής επανευθυγράμμισης της 13ης έως 17ης Σεπτεμβρίου 1992

Avis juridique important

|

31992R2847

Κανονισμός (ΕΟΚ) αριθ. 2847/92 της Επιτροπής της 29ης Σεπτεμβρίου 1992 για τον καθορισμό της χρηματικής αντιστάθμισης των πορτοκαλιών και των μανταρινιών που μειώθηκε κατά συνέπεια της νομισματικής επανευθυγράμμισης της 13ης έως 17ης Σεπτεμβρίου 1992  

Επίσημη Εφημερίδα αριθ. L 285 της 30/09/1992 σ. 0053 - 0054

ΚΑΝΟΝΙΣΜΟΣ (ΕΟΚ) αριθ. 2847/92 ΤΗΣ ΕΠΙΤΡΟΠΗΣ  της 29ης Σεπτεμβρίου 1992  για τον καθορισμό της χρηματικής αντιστάθμισης των πορτοκαλιών και των μανταρινιών που μειώθηκε κατά συνέπεια της νομισματικής επανευθυγράμμισης της 13ης έως 17ης Σεπτεμβρίου  1992Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2), και ιδίως το άρθρο 6 παράγραφος 3,  Εκτιμώντας:  ότι το άρθρο 6 του κανονισμού (ΕΟΚ) αριθ. 1677/85 προβλέπει τη μείωση των γεωργικών τιμών που έχουν καθορισθεί σε Ecu, τη στιγμή της ισχύος της τροποποιήσεως των γεωργικών ισοτιμιών, οι οποίες λαμβάνουν χώρα λόγω της καταργήσεως των νομισματικών  ισοτιμιών που έχουν μεταφερθεί στην αρχή της περιόδου εμπορίας λόγω νομισματικής επανευθυγράμμισης- ότι στα πλαίσια της αυτόματης κατάργησης των αρνητικών νομισματικών αποκλίσεων, που δημιουργήθηκαν από τις επανευθυγραμμίσεις από 13ης έως 17ης  Σεπτεμβρίου 1992, πρέπει να διαιρεθούν οι τιμές σε Ecu με το συντελεστή μειώσεως των γεωργικών τιμών που καθορίσθηκε σε 1,002650 από το άρθρο 2 του κανονισμού (ΕΟΚ) αριθ. 2735/92 της Επιτροπής (3)-  ότι, για την περίοδο 1992/93, η χρηματική αντιστάθμιση των πορτοκαλιών και των μανταρινιών καθορίστηκαν από τον κανονισμό (ΕΟΚ) αριθ. 1378/92 του Συμβουλίου (4)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η χρηματική αντιστάθμιση των πορτοκαλιών και των μανταρινιών που καθορίστηκε σε Ecu από το Συμβούλιο για την περίοδο εμπορίας 1992/93 μειώνεται σύμφωνα με το άρθρο 6 του κανονισμού (ΕΟΚ) αριθ. 1677/85 και είναι αυτή που αναφέρεται στο  παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 164 της 24. 6. 1985, σ. 6. (2) ΕΕ αριθ. L 201 της 31. 7. 1990, σ. 9. (3) ΕΕ αριθ. L 277 της 22. 9. 1992, σ. 18. (4) ΕΕ αριθ. L 147 της 29. 5. 1992, σ. 7.    ΠΑΡΑΡΤΗΜΑ  ΠΟΣΟ ΤΗΣ ΧΡΗΜΑΤΙΚΗΣ ΑΝΤΙΣΤΑΘΜΙΣΗΣ ΓΙΑ ΤΗΝ ΠΕΡΙΟΔΟ ΕΜΠΟΡΙΑΣ 1992/93  3,83 Ecu ανά 100 χιλιόγραμμα καθαρού βάρους για τα πορτοκάλια των ποικιλιών Moro, Tarocco, Ovale calabrese, Belladonna, Navel, Valencia late,  3,29 Ecu ανά 100 χιλιόγραμμα καθαρού βάρους για τα πορτοκάλια της ποικιλίας Sanguinello,  2,16 Ecu ανά 100 χιλιόγραμμα καθαρού βάρους για τα πορτοκάλια των ποικιλιών Sanguigno και Biondo comune,  3,22 Ecu ανά 100 χιλιόγραμμα καθαρού βάρους για τα μανταρίνια.  Σημείωση: Η χρηματική αντιστάθμιση χορηγείται μόνο για τα προϊόντα των ποιοτικών κατηγοριών Έξτρα και Ι.